Nana betulo

La nana betulo  (Betula nana) estas betulospecio el la familio de la betulacoj, precipe trovata en la arktaj tundroj.

 Priskribo 
eta|maldekstra|Diapensia lapponica kun branĉo de nana betulo, Nunavut, julio 1996.
Ĝi estas arbedo kiu altas ĝis 1-1,2 metrojn. La arboŝelo ne senŝeliĝas; ĝi estas brilante ruĝ-kuprokolora  Ewing, Susan 1996 : The Great Alaska Nature Factbook, Alaska Northwest Books, Portland . La folioj estas rondaj, kun diametro de 6-20 mm kaj krude segildentaj folirandoj. Ili ruĝiĝas aŭtune.
La amentoj estas starigantaj, longas 5-15 mm kaj larĝas 4-10 mm.

 Disvastiĝo 
Tiu holarktisa specio estas indiĝena en arktaj kaj mezvarmaj regionoj de norda Eŭropo, norda Azio kaj norda Nordameriko kaj ĝi vegetas ĉe variaj cirkonstancoj. Ĝi estas trovebla en Gronlando. Ekstere de ekstreme nordaj areoj, ĝi kutime nur troviĝas en montaroj super 300 m, ĝis 835 m en Skotujo kaj ĝis 2 200 m en Alpoj. Ĝia orienta areala limo estas je Svalbardo, kie ĝi estas limigita de varmaj ejoj.

 Ekologio 
Estas du subspecioj :
 Betula nana subsp. nana. Kanado (Bafina Insulo), Gronlando, norda Eŭropo (suden, en Alpoj je altaj altitudoj), nordokcidenta Azio. Junaj ŝosoj estas harkovritaj, sed senrezinaj; la folioj estas pli longaj (ĝis 20 mm), kutime tiel longaj kiel larĝaj.
 Betula nana subsp. exilis. Nordorienta Azio, norda Nordameriko (Alasko, Kanado oriente ĝis Nunavut). La junaj ŝosoj estas senharaj aŭ kun nur disaj haroj, sed rezine ĉirkaŭkovritaj; la folioj estas pli mallongaj (ne super longeco de 12 mm), ofte pli larĝaj ol longaj.

 Vidu ankaŭ 
 Arkta marborda tundro
 Listo de foliarboj de la modera klimatzono

 Referencoj 

 Eksteraj ligiloj 
  Specia profilo 
  Referenca listo 
  Flaŭro de Nordameriko : Betula nana
  Arealo de Betula nana

Kategorio:Betulacoj
Kategorio:Arbedoj
Kategorio:Holarktisa flaŭro
Kategorio:Nearktisa flaŭro
Kategorio:Palearktisa flaŭro
Kategorio:Tundro